title: 2016 m. balandžio 18 d. Europos Centrinio Banko sprendimas (ES) 2016/702, kuriuo iš dalies keičiamas Sprendimas (ES) 2015/774 dėl viešojo sektoriaus vertybinių popierių pirkimo antrinėse rinkose programos (ECB/2016/8)

text:
11.5.2016

                  LT

                  Europos Sąjungos oficialusis leidinys

                  L 121/24

            EUROPOS CENTRINIO BANKO SPRENDIMAS (ES) 2016/702
      2016 m. balandžio 18 d.
      kuriuo iš dalies keičiamas Sprendimas (ES) 2015/774 dėl viešojo sektoriaus vertybinių popierių pirkimo antrinėse rinkose programos (ECB/2016/8)
      EUROPOS CENTRINIO BANKO VALDANČIOJI TARYBA,
      atsižvelgdama į Sutartį dėl Europos Sąjungos veikimo, ypač į jos 127 straipsnio 2 dalies pirmą įtrauką,
      atsižvelgdama į Europos centrinių bankų sistemos ir Europos Centrinio Banko statutą, ypač į jo 12 straipsnio 1 dalies antrą pastraipą, kartu su 3 straipsnio 1 dalies pirma įtrauka ir 18 straipsnio 1 dalimi,
      kadangi:

                  (1)

                  Europos Centrinio Banko sprendimu (ES) 2015/774 (ECB/2015/10) (1) sukurta viešojo sektoriaus vertybinių popierių pirkimo antrinėse rinkose programa (toliau – VSVVPP), kuria buvo išplėstos esamos Eurosistemos vertybinių popierių pirkimo programos, kad būtų įtraukti viešojo sektoriaus vertybiniai popieriai. Kartu su trečiąja padengtų obligacijų pirkimo programa, turtu užtikrintų vertybinių popierių pirkimo programa ir būsima bendrovių sektoriaus pirkimo programa, VSVVPP yra išplėstos vertybinių popierių pirkimo programos (VPPP) dalis. VPPP siekiama gerinti pinigų politikos perdavimo mechanizmą, skatinti kredito teikimą euro zonos ekonomikai, palengvinti skolinimosi sąlygas namų ūkiams ir įmonėms ir padėti grįžti prie mažesnio negu 2 %, bet jam artimo infliacijos lygio vidutinės trukmės laikotarpiu, suderinamo su pagrindiniu Europos Centrinio Banko tikslu – palaikyti kainų stabilumą;

                  (2)

                  pagal Valdančiosios tarybos įgaliojimus užtikrinti kainų stabilumą, tam tikros VSVVPP savybės turėtų būti pakeistos, kad būtų užtikrinta, jog infliacijos tendencija taps tvari ir vidutiniu laikotarpiu bus mažesnio kaip 2 %, bet jam artimo lygio. Pokyčiai yra suderinti su Valdančiosios tarybos pinigų politikos įgaliojimais ir tinkamai atspindi svarstymus apie rizikos valdymą;

                  (3)

                  tiksliau, kad būtų pasiekti VSVVPP tikslai, rinkai teikiamas likvidumas iš visų kas mėnesį vykdomų pirkimų pagal VPPP turėtų būti padidintas iki 80 milijardų eurų;

                  (4)

                  be to, turėtų būti padidintos tinkamų tarptautinių organizacijų ir daugiašalių plėtros bankų antrinę rinką turinčių vertybinių popierių emitento ir emisijos dalies ribos. Buvo nustatytas naujas slenkstis, kad būtų užtikrinta, jog numatyti pirkimai ir toliau būtų proporcingi VSVVPP tikslams, taip pat atsižvelgiant į tai, kad trukdymų tinkamai restruktūrizuoti skolą rizika yra ribota;

                  (5)

                  pradedant 2016 m. balandžio mėn., paskirstymas tarp tarptautinių organizacijų ir daugiašalių plėtros bankų išleistų tinkamų antrinę rinką turinčių skolos vertybinių popierių pirkimų bei kitų tinkamų antrinę rinką turinčių skolos vertybinių popierių pirkimų pagal VSVVPP turėtų būti pakeistas, kad būtų pasiekti VSVVPP tikslai bei užtikrintas sklandus jos įgyvendinimas jos trukmės laikotarpiu vykdant didesnės apimties pirkimus;

                  (6)

                  be to, išorinės kredito vertinimo institucijos (IKVI) atliekamo antrinę rinką turinčių skolos vertybinių popierių kredito vertinimo tikslais, kai nei emitentas, nei garantas neturi IKVI reitingo, taip pat reikėtų atsižvelgti į IKVI emisijų reitingus. Tačiau antrinę rinką turintis vertybinis popierius, kad atitiktų antrinę rinką turinčio turto tinkamumo Eurosistemos kredito operacijoms kriterijus, turėtų turėti reikalaujamą emisijos reitingą. Sprendime (ES) 2015/774 (ECB/2015/10) reikėtų atsižvelgti į tai, kad šie tinkamumo kriterijai dabar pateikti Europos Centrinio Banko gairių (ES) 2015/510 (ECB/2014/60) (2) ketvirtoje dalyje;

                  (7)

                  todėl reikia atitinkamai iš dalies pakeisti Sprendimą (ES) 2015/774 (ECB/2015/10),

            PRIĖMĖ ŠĮ SPRENDIMĄ:
      1 straipsnis
      Daliniai pakeitimai
      Sprendimas (ES) 2015/774 (ECB/2015/10) iš dalies keičiamas taip:

                  1.

                  3 straipsnio 2 dalis pakeičiama taip:
                  „2.   Kad būtų tinkami pirkimams pagal VSVVPP, antrinę rinką turintys skolos vertybiniai popieriai turi atitikti antrinę rinką turinčio turto tinkamumo Eurosistemos kredito operacijoms kriterijus pagal Europos Centrinio Banko gairių (ES) 2015/510 (ECB/2014/60) (*) ketvirtą dalį. Jiems taikomi šie reikalavimai:

                              a)

                              antrinę rinką turinčių skolos vertybinių popierių emitentas arba garantas turi bent kredito kokybės 3 žingsnio kredito kokybės įvertinimą pagal Eurosistemos suderintą reitingų skalę, išreikštą bent vienu viešu kredito reitingu, kurį suteikė Eurosistemos kredito vertinimo sistemoje pripažinta išorinė kredito vertinimo institucija (IKVI);

                              b)

                              jei yra keli IKVI emitento arba IKVI garanto reitingai, taikoma pirmojo geriausiojo taisyklė, t. y. taikomas geriausias IKVI emitento arba garanto reitingas. Jei atitiktis kredito kokybės reikalavimams yra nustatyta remiantis IKVI garanto reitingu, garantija turi atitikti priimtinos garantijos požymius, kaip nustatyta Gairių 2015/510 (ECB/2014/60) 87 straipsnyje ir 113–115 straipsniuose;

                              c)

                              jei nėra IKVI emitento ir IKVI garanto reitingo, antrinę rinką turintis skolos vertybinis popierius turi bent vienam IKVI emisijos reitingui bent 3 žingsnio kredito kokybės įvertinimą pagal Eurosistemos suderintą reitingų skalę;

                              d)

                              jei pripažintos IKVI suteiktas emitento, garanto arba emisijos kredito vertinimas neatitinka bent kredito kokybės 3 žingsnio Eurosistemos suderintoje reitingų skalėje, antrinę rinką turintys skolos vertybiniai popieriai yra tinkami tik tuomet, jei juos išleido arba visapusiškai garantavo euro zonos valstybių narių centrinės Vyriausybės pagal finansinės pagalbos programą, ir kurių atžvilgiu Valdančioji taryba sustabdė Eurosistemos kredito kokybės minimalios ribos taikymą pagal Gairių ECB/2014/31 (**) 8 straipsnį;

                              e)

                              jei vykdomai finansinės pagalbos programai taikoma peržiūra, tinkamumas pirkimams pagal VSVVPP yra sustabdomas ir atnaujinamas tik esant teigiamiems peržiūros rezultatams.

                     (*)  2014 m. gruodžio 19 d. Europos Centrinio Banko gairės (ES) 2015/510 dėl Eurosistemos pinigų politikos sistemos įgyvendinimo (ECB/2014/60) (OL L 91, 2015 4 2, p. 3)."

                     (**)  2014 m. liepos 9 d. Europos Centrinio Banko gairės ECB/2014/31 dėl papildomų laikinų priemonių, susijusių su Eurosistemos refinansavimo operacijomis ir įkaito tinkamumu, ir kuriomis iš dalies keičiamos Gairės ECB/2007/9 (OL L 240, 2014 8 13, p. 28).“;"

                  2.

                  5 straipsnis pakeičiamas taip:
                  „5 straipsnis
                  Pirkimo ribos
                  1.   Atsižvelgiant į 3 straipsnį, antrinę rinką turintiems skolos vertybiniams popieriams, atitinkantiems 3 straipsnyje nustatytus kriterijus, konsolidavus turimus vertybinius popierius visuose Eurosistemos centrinių bankų portfeliuose, pagal VSVVPP taikoma emisijos dalies riba kiekvienam tarptautiniam vertybinių popierių identifikavimo numeriui (ISIN). Emisijos dalies riba yra tokia:

                              a)

                              50 % kiekvienam tinkamų tarptautinių organizacijų ir daugiašalių plėtros bankų išleistų tinkamų antrinę rinką turinčių skolos vertybinių popierių ISIN;

                              b)

                              33 % kitų tinkamų antrinę rinką turinčių skolos vertybinių popierių kiekvienam ISIN. Išskyrus 25 % kiekvienam tokių tinkamų antrinę rinką turinčių skolos vertybinių popierių su bendrųjų veiksmų sąlyga (toliau – BVS), kuri skiriasi nuo Ekonomikos ir finansų komiteto parengto ir, remiantis Europos stabilumo mechanizmo steigimo sutarties 12 straipsnio 3 dalimi, valstybių narių įgyvendinto euro zonos BVS modelio, ISIN, bet bus padidinta iki 33 %, kiekvienu konkrečiu atveju patikrinus, ar turima 33 % šių vertybinių popierių dalis kiekvienam ISIN neleis Eurosistemos centriniams bankams įgyti blokuojančios mažumos tinkamai restruktūrizuojant skolą.

                        2.   Visiems pagal VSVVPP pirkimams tinkamiems antrinę rinką turintiems skolos vertybiniams popieriams, kurių likutiniai terminai nustatyti 3 straipsnyje, konsolidavus turimus vertybinius popierius visuose Eurosistemos centrinių bankų portfeliuose, taikoma agreguota riba:

                              a)

                              50 % emitento, kuris yra tinkama tarptautinė organizacija arba daugiašalis plėtros bankas, likusių vertybinių popierių arba

                              b)

                              33 % emitento, kuris nėra tinkama tarptautinė organizacija arba daugiašalis plėtros bankas, likusių vertybinių popierių.

                        3.   3 straipsnio 2 dalies d punkte nurodytiems skolos vertybiniams popieriams taikomos kitokios emitento ir emisijos dalies ribos. Šias ribas nustato Valdančioji taryba, atitinkamai atsižvelgdama į svarstymus dėl rizikos valdymo ir rinkos veikimo.“;

                  3.

                  6 straipsnio 1 dalis pakeičiama taip:
                  „1.   10 % pagal VSVVPP tinkamų pirkti antrinę rinką turinčių skolos vertybinių popierių balansinės vertės sudaro perkami tinkamų tarptautinių organizacijų ir daugiašalių plėtros bankų išleisti vertybiniai popieriai ir 90 % perkami tinkamos centrinės, regiono arba vietos valdžios ir pripažintų agentūrų išleisti vertybiniai popieriai arba, kai taikytina pagal šio sprendimo 3 straipsnio 4 dalį, tinkamų viešųjų ne finansų bendrovių išleisti vertybiniai popieriai. Valdančioji taryba gali peržiūrėti šį paskirstymą. Tinkamų tarptautinių organizacijų, daugiašalių plėtros bankų ir regiono bei vietos valdžios išleistų skolos vertybinių popierių pirkimus vykdo tik NCB.“;

                  4.

                  6 straipsnio 2 dalis pakeičiama taip:
                  „2.   90 % pagal VSVVPP tinkamų antrinę rinką turinčių skolos vertybinių popierių pirkimų balansinės vertės yra NCB dalis, o likusius 10 % perka ECB. Skirtingoms jurisdikcijoms pirkimai paskirstomi pagal ECB kapitalo pasirašymo raktą, kaip nurodyta ECBS statuto 29 straipsnyje.“

            2 straipsnis
      Įsigaliojimas
      Šis sprendimas įsigalioja 2016 m. balandžio 19 d. Jis taikomas nuo 2016 m. balandžio 19 d.

         Priimta Frankfurte prie Maino 2016 m. balandžio 18 d.

               ECB Pirmininkas

            Mario DRAGHI

         (1)  2015 m. kovo 4 d. Europos Centrinio Banko sprendimas (ES) 2015/774 dėl viešojo sektoriaus vertybinių popierių pirkimo antrinėse rinkose programos (ECB/2015/10) (OL L 121, 2015 5 14, p. 20).

         (2)  2014 m. gruodžio 19 d. Europos Centrinio Banko gairės (ES) 2015/510 dėl Eurosistemos pinigų politikos sistemos įgyvendinimo (ECB/2014/60) (OL L 91, 2015 4 2, p. 3).


title: 1997 m. lapkričio 28 d. Tarybos Sprendimas dėl Bendrosios pozicijos 95/544/BUSP dėl Nigerijos įgyvendinimo

text:
Svarbus teisinis pranešimas

|

31997D0820

Oficialusis leidinys L 338 , 09/12/1997 p. 0007 - 0007

		Tarybos sprendimas1997 m. lapkričio 28 d.dėl Bendrosios pozicijos 95/544/BUSP dėl Nigerijos įgyvendinimo(97/820/BUSP)EUROPOS SĄJUNGOS TARYBA,atsižvelgdama į Europos Sąjungos sutartį, ypač į jos J.2 straipsnį,kadangi 1995 m. gruodžio 4 d. Taryba, remdamasi Europos Sąjungos sutarties J.2 straipsniu, nustatė Bendrąją poziciją 95/544/BUSP dėl Nigerijos [1];kadangi Tarybos sprendimu 97/821/BUSP [2] Bendroji pozicija 95/544/BUSP buvo pratęsta iki 1998 m. lapkričio 1 d.;kadangi turėtų būti nustatytos tam tikros gairės pirmiau minėtai bendrajai pozicijai įgyvendinti,NUSPRENDĖ:1 straipsnis1. Sąjungos valstybės narės gali išduoti vizas bet kuriems Nigerijos piliečiams, dalyvaujantiems tarptautinėje konferencijoje jų teritorijoje, ypač susitikimams pagal 1989 m. gruodžio 15 d. Lomėje pasirašytą ketvirtąją AKR-ES konvenciją.2. Valstybės narės, norėdamos gerbti savo tarptautinius renginius, gali leisti daryti Bendrosios pozicijos 95/544/BUSP 1 punkto išimtis:- pagal būstinės susitarimo nuostatas,- kad būtų galima tęsti renginius, pradėtus iki Bendrosios pozicijos priėmimo 1995 m., ypač tarptautinių sporto federacijų organizuojamus sporto renginius, t. y. 1998 m. Pasaulio futbolo taurės varžybas ir rungtynes, dėl kurių jau susitarta joms ruošiantis, taip pat 1998 m. Pasaulio krepšinio čempionatą.Valstybės narės apie šio sprendimo nuostatas informuoja sporto federacijas.3. Bendrosios pozicijos 95/544/BUSP 1 punkto išimtys taip pat gali būti leidžiamos dėl neatidėliotinų humanitarinių aplinkybių.2 straipsnisVizos išduodamos tik individualiu pagrindu, prieš tai įspėjant visas valstybes nares.3 straipsnisŠis sprendimas skelbiamas Oficialiajame leidinyje.Priimta Briuselyje, 1997 m. lapkričio 28 d.Tarybos varduPirmininkasG. Wohlfart[1] OL L 309, 1995 12 21, p. 1.[2] OL L 338, 1997 12 9, p. 8.--------------------------------------------------


title: 1994 m. birželio 27 d. Tarybos sprendimas dėl Europos bendrijos ir Australijos susitarimo dėl bendradarbiavimo mokslo ir technologijų srityje patvirtinimo

text:
Svarbus teisinis pranešimas

|

31994D0457

Oficialusis leidinys L 188 , 22/07/1994 p. 0017 - 0017 specialusis leidimas suomių kalba: skyrius 11 tomas 32 p. 0101  specialusis leidimas švedų kalba: skyrius 11 tomas 32 p. 0101

		Tarybos sprendimas1994 m. birželio 27 d.dėl Europos bendrijos ir Australijos susitarimo dėl bendradarbiavimo mokslo ir technologijų srityje patvirtinimo(94/457/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 130m straipsnį kartu su 228 straipsnio 2 dalies pirmu sakiniu ir 3 dalies pirma pastraipa,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],atsižvelgdama į Ekonomikos ir socialinių reikalų komiteto nuomonę [3],kadangi Europos bendrija ir Australija įgyvendina konkrečias mokslinių tyrimų programas bendrų interesų srityse;kadangi remdamosi patirtimi, įgyta įgyvendinant 1986 m. lapkričio 12 d. pasirašytą Australijos Vyriausybės ir Europos Bendrijų Komisijos susitarimą dėl bendradarbiavimo mokslo ir technologijų srityje, abi šalys išreiškė norą sukurti tinkamiau oficialiai įteisintą bendradarbiavimo mokslo ir technologijų srityje sistemą;kadangi 1992 m. gegužės 21 d. sprendimu Taryba suteikė Komisijai įgaliojimus vesti derybas dėl Bendrijos ir Australijos susitarimo dėl bendradarbiavimo mokslo ir technologijų srityje;kadangi Bendrija ir Australija tikisi iš bendradarbiavimo abipusės naudos;kadangi, nepažeidžiant atitinkamų Sutarties nuostatų, nei Susitarimas, nei bet kuri veikla, kurios bus imtasi pagal Susitarimą, nedaro jokio poveikio valstybėse narėse suteiktiems įgaliojimams pradėti vykdyti bendrą su Australija veiklą mokslo, technologijų, mokslinių tyrimų ir plėtros srityse ir tam tikrais atvejais tuo tikslu sudaryti susitarimus;kadangi 1994 m. vasario 23 d. Kanberoje šis Susitarimas Bendrijos vardu buvo pasirašytas;kadangi Europos bendrijos ir Australijos susitarimas dėl bendradarbiavimo mokslo ir technologijų srityje turėtų būti patvirtintas,NUSPRENDĖ:1 straipsnisEuropos bendrijos ir Australijos susitarimas dėl bendradarbiavimo mokslo ir technologijų srityje patvirtinamas Bendrijos vardu.Susitarimo tekstas pridedamas prie šio sprendimo.2 straipsnisTarybos pirmininkas pateikia pranešimus, numatytus Susitarimo 11 straipsnyje.Priimta Briuselyje, 1994 m. birželio 27 d.Tarybos varduPirmininkasC. Simitis[1] OL C 181, 1993 7 3, p. 9.[2] OL C 315, 1993 11 22.[3] OL C 304, 1993 11 10, p. 3.--------------------------------------------------


title: 2013 m. liepos 3 d. Tarybos sprendimas 2013/354/BUSP dėl Europos Sąjungos policijos misijos Palestinos teritorijose (EUPOL COPPS)

text:
4.7.2013

               LT

               Europos Sąjungos oficialusis leidinys

               L 185/12

         TARYBOS SPRENDIMAS 2013/354/BUSP
   2013 m. liepos 3 d.
   dėl Europos Sąjungos policijos misijos Palestinos teritorijose (EUPOL COPPS)
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 42 straipsnio 4 dalį ir 43 straipsnio 2 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2005 m. lapkričio 14 d. Taryba priėmė Bendruosius veiksmus 2005/797/BUSP dėl Europos Sąjungos policijos misijos Palestinos teritorijose (1) (EUPOL COPPS) trejų metų laikotarpiui. EUPOL COPPS veiklos etapas prasidėjo 2006 m. sausio 1 d.;

               (2)

               2010 m. gruodžio 17 d. Taryba priėmė Sprendimą 2010/784/BUSP (2) dėl Europos Sąjungos policijos misijos Palestinos teritorijose (EUPOL COPPS), kuriuo EUPOL COPPS veikla pratęsta nuo 2011 m. sausio 1 d. Sprendimo 2010/784/BUSP galiojimas baigiasi 2013 m. birželio 30 d.;

               (3)

               2013 m. birželio 7 d. Politinis ir saugumo komitetas (PSK) rekomendavo pratęsti misiją dar 12 mėnesių laikotarpiui iki 2014 m. birželio 30 d.;

               (4)

               siekiant vykdyti misiją, savo veiklą turėtų pradėti Nuolatinės stebėsenos centras;

               (5)

               EUPOL COPPS bus vykdoma aplinkybėmis, kurios gali pablogėti ir galėtų kliudyti pasiekti Europos Sąjungos sutarties (toliau – ES sutartis) 21 straipsnyje nustatytus Sąjungos išorės veiksmų tikslus,

         PRIĖMĖ ŠĮ SPRENDIMĄ:
   1 straipsnis
   Misija
   1.   Europos Sąjungos policijos misija Palestinos teritorijose (EUPOL COPPS), įsteigta Bendraisiais veiksmais 2005/797/BUSP, tęsiama nuo 2013 m. liepos 1 d.
   2.   EUPOL COPPS veikia pagal 2 straipsnyje nustatytą misijos tikslą.
   2 straipsnis
   Misijos tikslas
   EUPOL COPPS tikslas – prisidėti prie tvarių ir veiksmingų Palestinos viešosios tvarkos palaikymo pajėgumų priemonių kūrimo vadovaujantis geriausiais tarptautiniais standartais, bendradarbiaujant remiantis Sąjungos institucijų stiprinimo programomis, taip pat kitomis tarptautinėmis pastangomis platesniame saugumo sektoriuje, įskaitant baudžiamosios teisės reformą.
   Siekiant šio tikslo EUPOL COPPS:

               a)

               padeda Palestinos civilinei policijai (PCP) įgyvendinti policijos plėtros programą, konsultuodama ir mokydama PCP, ypač vyresniuosius pareigūnus regiono, būstinių bei ministrų lygiu;

               b)

               koordinuoja ir sudaro palankesnes sąlygas teikti Sąjungos ir valstybių narių pagalbą, o jei prašoma – ir tarptautinę pagalbą, PCP;

               c)

               konsultuoja su policija susijusiais baudžiamosios teisenos klausimais;

               d)

               įsteigiama projektų grupė, kurios užduotis – nustatyti ir įgyvendinti projektus. Misija prireikus koordinuoja valstybių narių ir trečiųjų valstybių pagal jų įgaliojimus įgyvendinamus projektus su misija susijusiose srityse, kuriais remiami jos tikslai, sudaro palankesnes jų įgyvendinimo sąlygas ir teikia konsultacijas.

         Vykdydama pirmiau nurodytas užduotis, EUPOL COPPS turi įgaliojimus įsigyti paslaugas ir prekes, sudaryti sutartis ir administracinius susitarimus, įdarbinti darbuotojus, turėti banko sąskaitas, įsigyti turtą ir juo disponuoti, įvykdyti įsipareigojimus ir būti teisminio proceso šalimi.
   3 straipsnis
   Peržiūra
   Atsižvelgiant į naujausius įvykius vietoje ir pagal Operacijų koncepcijoje (CONOPS) ir Operacijos plane (OPLAN) išdėstytus įvertinimo kriterijus kas šešis mėnesius atliekama peržiūra sudarys galimybę prireikus keisti EUPOL COPPS dydį ir veiklos sritį.
   4 straipsnis
   Pavaldumo tvarka ir struktūra
   1.   EUPOL COPPS kaip krizių valdymo operacijai nustatoma viena pavaldumo tvarka.
   2.   EUPOL COPPS struktūra nustatoma remiantis jos planavimo dokumentais.
   5 straipsnis
   Civilinis operacijų vadas
   1.   Civilinių operacijų planavimo ir vykdymo centro (CPCC) vadas yra EUPOL COPPS civilinis operacijos vadas.
   2.   Civilinis operacijos vadas, kurio politinę kontrolę vykdo ir kurio veiklos strategiją nustato PSK bendrai vadovaujant Sąjungos vyriausiajam įgaliotiniui užsienio reikalams ir saugumo politikai (toliau – vyriausiasis įgaliotinis), strateginiu lygiu vadovauja EUPOL COPPS ir vykdo jos kontrolę.
   3.   Civilinis operacijų vadas užtikrina vykdomų operacijų atžvilgiu tinkamą ir efektyvų Tarybos, taip pat ir PSK, sprendimų įgyvendinimą, be kita ko, prireikus duodamas strateginius nurodymus misijos vadui ir teikdamas jam konsultacijas ir techninę pagalbą.
   4.   Civilinis operacijų vadas atsiskaito Tarybai per vyriausiąjį įgaliotinį.
   5.   Visi komandiruoti darbuotojai lieka visiškai pavaldūs siunčiančiosios valstybės nacionalinėms valdžios institucijoms pagal nacionalines taisykles, atitinkamai Sąjungos institucijai arba Europos išorės veiksmų tarnybai (EIVT). Tos valdžios institucijos perduoda savo personalo, grupių ir padalinių operacinį valdymą (OPCON) civiliniam operacijų vadui.
   6.   Civilinės operacijos vadui tenka bendra atsakomybė užtikrinti, kad būtų tinkamai įgyvendinta Sąjungos pareiga rūpintis savo personalu.
   7.   Civilinis operacijos vadas ir Europos Sąjungos specialusis įgaliotinis (toliau – ES specialusis įgaliotinis) Artimųjų Rytų taikos procese prireikus vienas su kitu konsultuojasi.
   6 straipsnis
   Misijos vadovas
   1.   Misijos vadovas yra atsakingas už misiją, jai vadovauja ir vykdo jos kontrolę veiksmų vietoje bei yra tiesiogiai pavaldus civiliniam operacijų vadui.
   2.   Misijos vadovas atstovauja misijai. Misijos vadovas gali deleguoti su personalu ir finansiniais reikalais susijusias valdymo užduotis misijos darbuotojams prisiimdamas bendrą atsakomybę.
   3.   Misijos vadovas vadovauja civilinio operacijos vado paskirtiems prisidedančių valstybių personalui, grupėms ir padaliniams bei juos kontroliuoja, taip pat prisiima administracinę ir logistinę atsakomybę, įskaitant už misijai suteiktą turtą, išteklius ir informaciją.
   4.   Misijos vadovas duoda nurodymus visam misijos personalui, susijusius su veiksmingu EUPOL COPPS misijos vykdymu veiksmų vietoje, yra atsakingas už jos koordinavimą ir kasdienį valdymą, vykdydamas civilinio operacijos vado strateginius nurodymus.
   5.   Misijos vadovas yra atsakingas už personalo drausmės kontrolę. Komandiruotam personalui drausmines priemones taiko nacionalinės valdžios institucijos, atitinkama Sąjungos institucija arba EIVT.
   6.   Misijos vadovas atstovauja EUPOL COPPS sprendžiant operacijų srities klausimus ir užtikrina tinkamą informavimą apie misiją.
   7.   Misijos vadovas atitinkamai koordinuoja savo veiklą su kitais Sąjungos subjektais veiksmų vietoje. Nepažeidžiant pavaldumo tvarkos, misijos vadovui politines gaires vietos lygiu teikia ES specialusis įgaliotinis Artimųjų Rytų taikos procese, konsultuodamasis su atitinkamų Sąjungos delegacijų vadovais.
   7 straipsnis
   EUPOL COPPS personalas
   1.   EUPOL COPPS personalo dydis ir kompetencija atitinka 2 straipsnyje pateiktą misijos tikslą ir 4 straipsnyje nustatytą struktūrą.
   2.   EUPOL COPPS personalą sudaro visų pirma valstybių narių, Sąjungos institucijų arba EIVT komandiruoti darbuotojai. Kiekviena valstybė narė, Sąjungos institucija arba EIVT padengia išlaidas, susijusias su savo komandiruotais darbuotojais, įskaitant atlyginimus, sveikatos draudimą, kelionės į misijos vietą ir grįžimo iš jos išlaidas, išmokas, išskyrus taikomus dienpinigius, ir išmokas dėl sunkių darbo sąlygų ir rizikos.
   3.   Jeigu valstybių narių, Sąjungos institucijų ar EIVT komandiruoti darbuotojai reikiamų funkcijų įvykdyti negali, EUPOL COPPS pagal sutartį taip pat gali įdarbinti tarptautinio ar vietos personalo.
   4.   Tarptautinio ir vietos personalo įdarbinimo sąlygos ir teisės bei pareigos nustatomos sutartyse, kurias EUPOL COPPS sudaro su atitinkamais darbuotojais.
   5.   Trečiosios valstybės atitinkamais atvejais taip pat gali komandiruoti misijos personalą. Kiekviena komandiruojanti trečioji valstybė padengia išlaidas, susijusias su savo komandiruotais darbuotojais, įskaitant atlyginimus, sveikatos draudimą, išmokas, draudimą didelės rizikos atvejais bei kelionės į misijos vietą ir grįžimo iš jos išlaidas.
   8 straipsnis
   EUPOL COPPS personalo statusas
   1.   Prireikus EUPOL COPPS personalo statusui, įskaitant atitinkamais atvejais privilegijas, imunitetus ir kitas papildomas garantijas, būtinas EUPOL COPPS įvykdymui ir sklandžiam funkcionavimui, taikomas susitarimas, sudarytas pagal ES sutarties 37 straipsnį ir laikantis Sutarties dėl Europos Sąjungos veikimo 218 straipsnyje nustatytos procedūros.
   2.   Valstybė narė, Sąjungos institucija arba EIVT, komandiravusi darbuotoją, yra atsakinga už bet kurias su komandiruote susijusias darbuotojo pretenzijas ar pretenzijas dėl jo. Valstybė narė, atitinkama Sąjungos institucija arba EIVT yra atsakinga už bet kokio ieškinio pareiškimą komandiruotam darbuotojui.
   9 straipsnis
   Politinė kontrolė ir strateginis vadovavimas
   1.   Tarybos ir vyriausiojo įgaliotinio atsakomybe PSK vykdo misijos politinę kontrolę ir strateginį vadovavimą. Taryba įgalioja PSK priimti atitinkamus sprendimus pagal ES sutarties 38 straipsnio trečią pastraipą. Šis įgaliojimas apima įgaliojimus vyriausiojo įgaliotinio siūlymu paskirti misijos vadovą ir iš dalies keisti CONOPS ir OPLAN. Jis taip pat apima įgaliojimus priimti vėlesnius sprendimus dėl misijos vadovo paskyrimo. Tarybai paliekami įgaliojimai spręsti dėl misijos tikslų ir jos nutraukimo.
   2.   PSK reguliariai atsiskaito Tarybai.
   3.   PSK reguliariai ir prireikus gauna civilinio operacijos vado ir misijos vadovo ataskaitas jų atsakomybei priskiriamais klausimais.
   10 straipsnis
   Trečiųjų valstybių dalyvavimas
   1.   Nedarant poveikio Sąjungos sprendimų priėmimo autonomijai ir jos bendrai institucinei struktūrai, trečiosios valstybės gali būti kviečiamos prisidėti prie EUPOL COPPS, su sąlyga, kad jos padengia su savo komandiruotu personalu susijusias išlaidas, įskaitant atlyginimus, sveikatos draudimą, išmokas, draudimą didelės rizikos atvejais ir kelionės į misijos vietą ir grįžimo iš jos išlaidas, bei prireikus prisideda prie EUPOL COPPS einamųjų išlaidų padengimo.
   2.   Trečiosios valstybės, prisidedančios prie EUPOL COPPS išlaidų padengimo, turi tas pačias teises ir pareigas administruojant kasdienę misijos veiklą kaip ir valstybės narės.
   3.   Taryba įgalioja PSK priimti atitinkamus sprendimus dėl siūlomų įnašų priėmimo ir įsteigti Prisidedančiųjų valstybių komitetą.
   4.   Išsami trečiųjų valstybių dalyvavimo tvarka nustatoma susitarimais, kurie sudaromi pagal ES sutarties 37 straipsnį, ir prireikus papildomais techniniais susitarimais. Jei Sąjunga ir trečioji valstybė sudaro susitarimą, nustatantį tos trečiosios valstybės dalyvavimo Sąjungos krizių valdymo operacijose sąlygas, tokio susitarimo nuostatos taikomos vykdant EUPOL COPPS.
   11 straipsnis
   Saugumas
   1.   Civilinis operacijų vadas pagal 5 straipsnį vadovauja misijos vadovo vykdomam saugumo priemonių planavimui ir užtikrina, kad EUPOL COPPS juos tinkamai ir veiksmingai įgyvendintų.
   2.   Misijos vadovas yra atsakingas už EUPOL COPPS saugumą ir užtikrinimą, kad būtų laikomasi EUPOL COPPS taikytinų būtiniausių saugumo reikalavimų, vadovaujantis Sąjungos politika dėl personalo, dislokuoto už Sąjungos ribų vykdyti veiksmų pagal ES sutarties V antraštinę dalį ir ją papildančius dokumentus, saugumo.
   3.   Misijos vadovui padeda vyresnysis už misijos saugumą atsakingas pareigūnas, kuris yra atskaitingas misijos vadovui ir taip pat palaiko glaudžius darbinius santykius su EIVT.
   4.   Pagal OPLAN EUPOL COPPS darbuotojai, prieš pradėdami eiti pareigas, dalyvauja privalomuose mokymo saugumo klausimais kursuose. Jie taip pat reguliariai dalyvauja kvalifikacijos kėlimo mokymuose misijos vietoje, organizuojamuose vyresniojo už misijos saugumą atsakingo pareigūno.
   5.   Misijos vadovas užtikrina ES įslaptintos informacijos apsaugą pagal 2011 m. kovo 31 d. Tarybos sprendimą 2011/292/ES dėl ES įslaptintos informacijos apsaugai užtikrinti skirtų saugumo taisyklių (3).
   12 straipsnis
   Finansinės priemonės
   1.   Orientacinė finansavimo suma, skirta su EUPOL COPPS susijusioms išlaidoms laikotarpiu nuo 2013 m. liepos 1 d. iki 2014 m. birželio 30 d. padengti, yra 9 570 000 EUR.
   2.   Visos išlaidos tvarkomos pagal Sąjungos bendrajam biudžetui taikomas procedūras ir taisykles.
   3.   Dalyvaujančių trečiųjų valstybių ir kaimyninių šalių piliečiams leidžiama dalyvauti konkursuose dėl sutarčių sudarymo. Komisijai pritarus, misijos vadas gali sudaryti techninius susitarimus su valstybėmis narėmis, dalyvaujančiomis trečiosiomis valstybėmis ir kitais tarptautiniais subjektais dėl įrangos, paslaugų ir patalpų teikimo EUPOL COPPS.
   4.   EUPOL COPPS yra atsakinga už misijos biudžeto įvykdymą. Šiuo tikslu EUPOL COPPS pasirašo sutartį su Komisija.
   5.   Nuo 2013 m. liepos 1 d. EUPOL COPPS atsako už bet kokius reikalavimus ir įsipareigojimus, atsirandančius vykdant įgaliojimus, išskyrus visus reikalavimus, susijusius su misijos vadovo sunkiu nusižengimu, už kurį atsako pats vadovas.
   6.   Finansinės priemonės turi atitikti EUPOL COPPS veiklos reikalavimus, įskaitant įrangos suderinamumą ir jos grupių sąveiką.
   7.   Išlaidos laikomos atitinkančiomis reikalavimus nuo šio sprendimo įsigaliojimo dienos.
   13 straipsnis
   Informacijos teikimas
   1.   Vadovaujantis Sprendimu 2011/292/ES, vyriausiajam įgaliotiniui leidžiama, atitinkamais atvejais ir atsižvelgiant į misijos operacijų vykdymo poreikius, teikti su šiuo sprendimu susijusioms trečiosioms valstybėms iki „RESTREINT UE“ slaptumo žymos laipsnio įslaptintą ES informaciją ir dokumentus, parengtus misijos tikslais.
   2.   Vadovaujantis Sprendimu 2011/292/ES, atsiradus konkrečioms ir neatidėliotinoms veiklos reikmėms, vyriausiajam įgaliotiniui taip pat leidžiama teikti vietos valdžios institucijoms iki „RESTREINT UE“ slaptumo žymos laipsnio įslaptintą ES informaciją ir dokumentus, parengtus misijos tikslais. Šiuo tikslu parengiami vyriausiojo įgaliotinio ir vietos institucijų susitarimai.
   3.   Vyriausiasis įgaliotinis įgaliojamas teikti su šiuo sprendimu susijusioms trečiosioms valstybėms ir vietos valdžios institucijoms bet kokius neįslaptintus ES dokumentus, susijusius su Tarybos posėdžiais, kuriuose buvo svarstomi su EUPOL COPPS susiję klausimai, ir kuriems pagal Tarybos darbo tvarkos taisyklių (4) 6 straipsnio 1 dalį taikomas profesinės paslapties reikalavimas.
   4.   Vyriausiasis įgaliotinis 1, 2 ir 3 dalyse nurodytus įgaliojimus ir kompetenciją sudaryti 2 dalyje nurodytus susitarimus gali suteikti jam pavaldiems asmenims, civiliniam operacijų vadui ir (arba) misijos vadovui.
   14 straipsnis
   Nuolatinės stebėsenos centras
   Siekiant vykdyti EUPOL COPPS, savo veiklą pradeda Nuolatinės stebėsenos centras.
   15 straipsnis
   Įsigaliojimas
   Šis sprendimas įsigalioja jo priėmimo dieną.
   Jis taikomas nuo 2013 m. liepos 1 d.
   Jis nustoja galioti 2014 m. birželio 30 d.

      Priimta Briuselyje 2013 m. liepos 3 d.

            Tarybos vardu

            Pirmininkas

         L. LINKEVIČIUS

      (1)  OL L 300, 2005 11 17, p. 65.

      (2)  OL L 335, 2010 12 18, p. 60.

      (3)  OL L 141, 2011 5 27, p. 17.

      (4)  2009 m. gruodžio 1 d. Tarybos sprendimas 2009/937/EB, patvirtinantis Tarybos darbo tvarkos taisykles (OL L 325, 2009 12 11, p. 35).


title: 2005/554/EB, Euratomas: 2005 m. liepos 12 d. Tarybos sprendimas, dėl išmokų Europos ekonomikos ir socialinių reikalų komiteto nariams ir pakaitiniams nariams patikslinimo

text:
20.7.2005

               LT

               Europos Sąjungos oficialusis leidinys

               L 188/35

      TARYBOS SPRENDIMAS

   2005 m. liepos 12 d.
   dėl išmokų Europos ekonomikos ir socialinių reikalų komiteto nariams ir pakaitiniams nariams patikslinimo
   (2005/554/EB, Euratomas)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 258 straipsnio ketvirtąją pastraipą,
   atsižvelgdama į Europos atominės energijos bendrijos steigimo sutartį, ypač į jos 166 straipsnio ketvirtąją pastraipą,
   atsižvelgdama į 2005 m. balandžio 4 d. Europos ekonomikos ir socialinių reikalų komiteto prašymą,
   kadangi:
   turėtų būti patikslintas dienpinigių Europos ekonomikos ir socialinių reikalų komiteto nariams ir pakaitiniams nariams dydis, nustatytas Tarybos sprendimu 81/121/EEB (1),
   NUSPRENDĖ:
   1 straipsnis
   Sprendimo 81/121/EEB 2 straipsnis pakeičiamas taip:

      „2 straipsnis
      1.   Dienpinigiai už kelionės dieną yra:

                  —

                  130 EUR nariams ir pakaitiniams nariams.

            2.   Dienpinigiai už posėdyje praleistą dieną yra:

                  —

                  208 EUR nariams ir pakaitiniams nariams.

            3.   Kai išmokos gavėjas pateikia tinkamą įrodymą, jog jis patyrė išlaidų dėl to, kad turėjo pasilikti darbo vietoje, jam papildomai išmokama 30 EUR dienpinigių.“.

   2 straipsnis
   Šis sprendimas įsigalioja 2005 m. liepos 12 d.

      Priimta Briuselyje, 2005 m. liepos 12 d.

            Tarybos vardu

            Pirmininkas

         G. BROWN

      (1)  OL L 67, 1981 3 12, p. 29. Sprendimas su paskutiniais pakeitimais, padarytais Sprendimu 2002/985/EB, Euratomas (OL L 343, 2002 12 18, p. 31).


title: 2014/568/ES: 2014 m. balandžio 3 d. Europos Parlamento sprendimas dėl Europos policijos koledžo 2012 finansinių metų sąskaitų uždarymo

text:
5.9.2014

               LT

               Europos Sąjungos oficialusis leidinys

               L 266/180

         EUROPOS PARLAMENTO SPRENDIMAS
   2014 m. balandžio 3 d.
   dėl Europos policijos koledžo 2012 finansinių metų sąskaitų uždarymo
   (2014/568/ES)
   EUROPOS PARLAMENTAS,

               —

               atsižvelgdamas į Europos policijos koledžo 2012 finansinių metų galutines metines finansines ataskaitas,

               —

               atsižvelgdamas į Audito Rūmų ataskaitą dėl Europos policijos koledžo 2012 finansinių metų metinių finansinių ataskaitų su Koledžo atsakymais (1),

               —

               atsižvelgdamas į Tarybos 2014 m. vasario 18 d. rekomendaciją (05849/2014 – C7–0054/2014),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2005 m. rugsėjo 20 d. Tarybos sprendimą 2005/681/TVR, įsteigiantį Europos policijos koledžą (CEPOL) (4), ypač į jo 16 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5),

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (6), ypač į jo 108 straipsnį,

               —

               atsižvelgdamas į 2011 m. birželio 30 d. Komisijos sprendimą C(2011)4680, kuriuo duodamas sutikimas taikyti nuo Reglamento (EB, Euratomas) Nr. 2343/2002 leidžiančią nukrypti nuostatą, kaip prašė Europos policijos koledžas,

               —

               atsižvelgdamas į Europos policijos koledžo 2010 m. liepos 12 d. ataskaitą dėl privačių išlaidų kompensavimo (10/0257/KA),

               —

               atsižvelgdamas į išorės auditą, kurį užsakė Europos policijos koledžas (Sutartis Nr. CEPOL/2010/001), dėl privačių išlaidų kompensavimo,

               —

               atsižvelgdamas į Europos policijos koledžo penkerių metų išorės vertinimo galutinę ataskaitą (Sutartis Nr. CEPOL/CT/2010/002),

               —

               atsižvelgdamas į Teisingumo, laisvės ir saugumo generalinio direktorato 2009 m. metinę veiklos ataskaitą,

               —

               atsižvelgdamas į Europos policijos koledžo 2010–2014 m. daugiamečio veiksmų plano įgyvendinimo ketvirtąją pažangos ataskaitą,

               —

               atsižvelgdamas į Audito Rūmų ataskaitą dėl Europos policijos koledžo 2010–2014 m. daugiamečio veiksmų plano įgyvendinimo,

               —

               atsižvelgdamas į Vidaus audito tarnybos (VAT) 2011 m. liepos 4 d. (nuoroda: Ares (2011) 722 479) raštą dėl Europos policijos koledžo 2010–2014 m. daugiamečio veiksmų plano įgyvendinimo trečiosios pažangos ataskaitos,

               —

               atsižvelgdamas į Europos policijos koledžo Europos Parlamento rezoliucijos „2009 finansinių metų biudžeto įvykdymo patvirtinimas: Europos policijos koledžas“ įgyvendinimo ataskaitą ir jos priedus;

               —

               atsižvelgdamas į Europos policijos koledžo ataskaitą dėl viešųjų pirkimų vadovo taikymo 2010 m. liepos 1 d.–2011 m. liepos 1 d. laikotarpiu ir jos priedą,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir Piliečių laisvių, teisingumo ir vidaus reikalų komiteto nuomonę (A7–0240/2014),

               1.

               pritaria Europos policijos koledžo 2012 finansinių metų sąskaitų uždarymui;

               2.

               paveda Pirmininkui perduoti šį sprendimą Europos policijos koledžo direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 365, 2013 12 13, p. 29.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 256, 2005 10 1, p. 63.

      (5)  OL L 357, 2002 12 31, p. 72.

      (6)  OL L 328, 2013 12 7, p. 42.


title: 2011/604/ES: 2011 m. gegužės 10 d. Europos Parlamento sprendimas dėl Europos operatyvaus bendradarbiavimo prie Europos Sąjungos valstybių narių išorės sienų valdymo agentūros 2009 finansinių metų biudžeto įvykdymo patvirtinimo

text:
27.9.2011

               LT

               Europos Sąjungos oficialusis leidinys

               L 250/224

         EUROPOS PARLAMENTO SPRENDIMAS
   2011 m. gegužės 10 d.
   dėl Europos operatyvaus bendradarbiavimo prie Europos Sąjungos valstybių narių išorės sienų valdymo agentūros 2009 finansinių metų biudžeto įvykdymo patvirtinimo
   (2011/604/ES)
   EUROPOS PARLAMENTAS,
   atsižvelgdamas į Europos operatyvaus bendradarbiavimo prie Europos Sąjungos valstybių narių išorės sienų valdymo agentūros 2009 finansinių metų galutines metines ataskaitas,
   atsižvelgdamas į Audito Rūmų ataskaitą dėl Europos operatyvaus bendradarbiavimo prie Europos Sąjungos valstybių narių išorės sienų valdymo agentūros 2009 finansinių metų galutinių metinių ataskaitų kartu su Agentūros atsakymais (1),
   atsižvelgdamas į Tarybos 2011 m. vasario 15 d. rekomendaciją (05892/2011 – C7–0052/2011),
   atsižvelgdamas į EB sutarties 276 straipsnį ir į Sutarties dėl Europos Sąjungos veikimo 319 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,
   atsižvelgdamas į 2004 m. spalio 26 d. Tarybos reglamentą (EB) Nr. 2007/2004, įsteigiantį Europos operatyvaus bendradarbiavimo prie Europos Sąjungos valstybių narių išorės sienų valdymo agentūrą (3), ypač į jo 30 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,
   atsižvelgdamas į Darbo tvarkos taisyklių 77 straipsnį ir VI priedą,
   atsižvelgdamas į Biudžeto kontrolės komiteto pranešimą ir į Piliečių laisvių, teisingumo ir vidaus reikalų komiteto nuomonę (A7–0145/2011),

               1.

               patvirtina Europos operatyvaus bendradarbiavimo prie Europos Sąjungos valstybių narių išorės sienų valdymo agentūros vykdomajam direktoriui, kad Agentūros 2009 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos operatyvaus bendradarbiavimo prie Europos Sąjungos valstybių narių išorės sienų valdymo agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL C 338, 2010 12 14, p. 40.

      (2)  OL L 248, 2002 9 16, p. 1.

      (3)  OL L 349, 2004 11 25, p. 1.

      (4)  OL L 357, 2002 12 31, p. 72.
    ---documentbreak---

               27.9.2011

               LT

               Europos Sąjungos oficialusis leidinys

               L 250/226

         EUROPOS PARLAMENTO REZOLIUCIJA
   2011 m. gegužės 10 d.
   su pastabomis, sudarančiomis neatskiriamą sprendimo dėl Europos operatyvaus bendradarbiavimo prie Europos Sąjungos valstybių narių išorės sienų valdymo agentūros 2009 finansinių metų biudžeto įvykdymo patvirtinimo dalį
   EUROPOS PARLAMENTAS,
   atsižvelgdamas į Europos operatyvaus bendradarbiavimo prie Europos Sąjungos valstybių narių išorės sienų valdymo agentūros 2009 finansinių metų galutines metines ataskaitas,
   atsižvelgdamas į Audito Rūmų ataskaitą dėl Europos operatyvaus bendradarbiavimo prie Europos Sąjungos valstybių narių išorės sienų valdymo agentūros 2009 finansinių metų galutinių metinių ataskaitų kartu su Agentūros atsakymais (1),
   atsižvelgdamas į Tarybos 2011 m. vasario 15 d. rekomendaciją (05892/2011 – C7–0052/2011),
   atsižvelgdamas į EB sutarties 276 straipsnį ir į Sutarties dėl Europos Sąjungos veikimo 319 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,
   atsižvelgdamas į 2004 m. spalio 26 d. Tarybos reglamentą (EB) Nr. 2007/2004, įsteigiantį Europos operatyvaus bendradarbiavimo prie Europos Sąjungos valstybių narių išorės sienų valdymo agentūrą (3), ypač į jo 30 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,
   atsižvelgdamas į Darbo tvarkos taisyklių 77 straipsnį ir VI priedą,
   atsižvelgdamas į Biudžeto kontrolės komiteto pranešimą ir į Piliečių laisvių, teisingumo ir vidaus reikalų komiteto nuomonę (A7–0145/2011),

               A.

               kadangi Audito Rūmai pranešė, kad jiems pateiktas pagrįstas patikinimas, jog 2009 finansinių metų metinės ataskaitos yra patikimos ir pagal jas vykdytos finansinės operacijos yra teisėtos ir tvarkingos;

               B.

               kadangi 2010 m. gegužės 5 d. Parlamentas Europos operatyvaus bendradarbiavimo prie Europos Sąjungos valstybių narių išorės sienų valdymo agentūros vykdomajam direktoriui patvirtino, kad Agentūros 2008 finansinių metų biudžetas įvykdytas (5), ir savo prie sprendimo dėl biudžeto įvykdymo patvirtinimo pridėtoje rezoliucijoje, inter alia:

                           —

                           išreiškė susirūpinimą tuo, kad Audito Rūmai nustatė daug trūkumų, į kuriuos jie atkreipė dėmesį jau 2006 m. ir 2007 m. metinėse ataskaitose, ypač susijusių su:

                                       i)

                                       didele perkeltų arba panaikintų asignavimų dalimi (atitinkamai 49 % 2008 m. turimų asignavimų nebuvo panaudota, beveik 69 % – 2007 m. ir 55 % – 2006 m.);

                                       ii)

                                       tuo, kad teisiniai įsipareigojimai buvo prisiimti nepatvirtinus atitinkamų biudžetinių įsipareigojimų;

                                       iii)

                                       tuo, kad, Audito Rūmų nuomone, įdarbinimo procedūros neatitinka taisyklių, ypač atsižvelgiant į skaidrumą ir nediskriminacinį taikomų procedūrų pobūdį,

                           —

                           ragino Agentūrą gerinti savo finansų valdymą, ypač atsižvelgiant į didesnį jos 2007 ir 2008 finansinių metų biudžetą;

               C.

               kadangi 2008 m. buvo ketvirtieji ištisi Agentūros veiklos metai;

               D.

               kadangi Agentūros 2009 m. biudžetas buvo 88 800 000 EUR, t. y. beveik 28 % didesnis nei praėjusiais metais;

               1.

               su džiaugsmu pažymi, kad Audito Rūmai galėjo pateikti pagrįstą patikinimą, kad Agentūros 2009 finansinių metų metinės ataskaitos visais esminiais aspektais yra patikimos ir visos pagal jas vykdytos finansinės operacijos yra teisėtos ir tvarkingos;

      Reikšmingas biudžeto padidėjimas

               2.

               pažymi, kad per pastaruosius ketverius metus Agentūros biudžetas labai išaugo; pažymi, kad 2009 m. biudžetas, palyginti su 2006 finansiniais metais (19 200 000 EUR), padidėjo daugiau kaip tris kartus;

      Veikla

               3.

               palankiai vertina tai, kad Agentūros valdančioji taryba 2009 m. birželio mėn. priėmė daugiametį 2010–2013 m. planą, nepaisant to, kad tai nenumatyta pagrindiniame Agentūros reglamente; pabrėžia šio daugiamečio plano svarbą tam, kad Agentūra galėtų geriau planuoti savo veiklą ir įvertinti riziką; vis dėlto ragina Agentūrą skubiai susieti savo darbo programas su finansinėmis prognozėmis;

               4.

               vėl ragina Agentūrą lentelėje, kuri turi būti pridėta prie kitos Audito Rūmų ataskaitos, pateikti operacijų, atliktų tais metais, kurių biudžeto įvykdymas tvirtinamas, palyginimą su ankstesnių finansinių metų operacijomis, kad biudžeto įvykdymą tvirtinanti institucija galėtų veiksmingiau įvertinti Agentūros veiklą skirtingais metais;

               5.

               pritaria Agentūros iniciatyvai 2009 m. pradėti naudoti vadinamąją FRONTEX veiklos valdymo sistemą siekiant geriau informuoti Agentūros valdančiąją tarybą suteikiant jai duomenis apie Agentūros veiklos poveikį; pažymi, kad šios naujos sistemos tikslas – skatinti atsiskaitymą, kuris būtų labiau orientuotas į rezultatus ir apimtų sąnaudų ir rezultatų rodiklius; tačiau ragina Agentūrą teikti informaciją apie savo veiklos poveikį ir apie tai informuoti biudžeto įvykdymą tvirtinančią instituciją;

               6.

               pažymi, kad Agentūros biudžeto įvykdymo patvirtinimas ir toliau turėtų būti grindžiamas jos visus metus vykdyta veikla;

      Bendradarbiavimas su valstybėmis narėmis

               7.

               ragina Agentūrą gerinti finansų valdymą, susijusį su valstybių narių patirtų išlaidų kompensavimu, kartu su tomis valstybėmis narėmis nustatant problemos priežastis, kad bendradarbiaujant su jomis būtų surasti tinkami sprendimai;

      Asignavimų perkėlimas į kitą laikotarpį ir panaikinimas

               8.

               išreiškia susirūpinimą tuo, kad Audito Rūmai pranešė apie asignavimų perkėlimus, apie kuriuos jie jau pranešė savo 2006 m., 2007 m. ir 2008 m. metinėse ataskaitose; ypač apgailestauja dėl didelio asignavimų perkėlimų į kitus laikotarpius ir panaikinimų lygio nuo 2006 m.;

               9.

               taigi ragina Agentūrą pagerinti asignavimų panaudojimo lygį nustatant tinkamas instrukcijas ir procedūras, kurias taikant būtų atliekama potencialių perkėlimų į kitą laikotarpį analizė, siekiant sumažinti perkeliamų asignavimų sumą iki minimalaus lygio; mano, jog taip pat svarbu užtikrinti, kad Agentūra gerintų veiklos programavimą ir stebėseną;

               10.

               taip pat yra susirūpinęs dėl to, kad Agentūra turėjo panaikinti asignavimus (13 900 000 EUR 2009 m. ir 13 000 000 EUR 2008 m.);

               11.

               pažymi, kad Audito Rūmai pranešė apie 28 biudžeto asignavimų perkėlimus dėl to, kad biudžeto rengimo procedūros buvo nepakankamai tikslios; taip pat atkreipia dėmesį į tai, kad iki 2009 m. pabaigos II antraštinės dalies „Administracinės išlaidos“ šešios biudžetinės eilutės iš 39 nebuvo panaudotos ir 35 % atitinkamų asignavimų buvo panaikinta;

               12.

               pabrėžia, kad didelė perkeltų arba panaikintų asignavimų dalis reiškia, kad Agentūra nesugeba valdyti tokio itin padidėjusio biudžeto; kelia klausimą, ar nebūtų atsakingiau, jei biudžeto valdymo institucijos, ateityje priimdamos sprendimus dėl Agentūros biudžeto padidinimo, būtų atidesnės ir atsižvelgtų į tai, kiek laiko reikia norint pradėti vykdyti naują veiklą; taigi ragina Agentūrą jam pateikti išsamesnę informaciją apie būsimų įsipareigojimų įvykdomumą;

               13.

               vis dėlto pritaria Agentūros iniciatyvai toliau plėtoti jos su subsidijomis susijusiose sutartyse nustatytų terminų planavimo ir laikymosi kontrolės sistemą; taip pat pažymi, kad nuo 2009 m. Agentūra atliko su jos veikla susijusios rizikos vertinimą ir vykdė rizikos valdymą;

      Dotacijų valdymas

               14.

               atkreipia dėmesį į tai, kad antrais metais iš eilės Audito Rūmai pranešė, jog Agentūra vykdė mokėjimus remdamasi vienašaliais sprendimais dėl dotacijų, kuriuos pasirašė Agentūra, nors galiojančiose taisyklėse nenumatyta tokio pobūdžio priemonė; pažymi, kad 2009 m. išmokėta suma siekė daugiau kaip 28 000 000 EUR ir kad 2008 m. ji siekė 17 000 000 EUR; vis dėlto palankiai vertina Agentūros iniciatyvą pasirašyti partnerystės pagrindų susitarimą su valstybių narių sienų apsaugos tarnybomis, kuria ji reaguoja į Audito Rūmų pastabas;

               15.

               ragina Agentūrą pagerinti savo dotacijų valdymą:

                           —

                           atliekant dotacijų gavėjų kontrolę vietoje,

                           —

                           skatinant standartines vieneto sąnaudas pagal kategoriją vietoj dotacijų, teikiamų remiantis reikalavimus atitinkančių išlaidų atlyginimu,

                           —

                           aiškiai apibūdinant veikėjų pareigas, jiems apie jas pranešant ir stebint jų vykdymą,

                           —

                           pateikiant visų veikėjų suderintą veiklos planą;

      Veiklos biudžeto tikslumas

               16.

               susirūpinęs pažymi, kad Audito Rūmai pranešė, jog patikrinus 8 išankstinio finansavimo pasienio tarnyboms atvejus paaiškėjo, kad 27 % išlaidų yra pervertintos; taip pat pažymi, kad 2009 m. užbaigtų veiksmų atveju turėjo būti išduoti daugiau kaip 40 susigrąžinimo pavedimų, siekiant atgauti sumokėtus per didelius avansus;

      Žmogiškieji ištekliai

               17.

               palankiai vertina Agentūros iniciatyvą imtis reikalingų priemonių, kad pagal Parlamento rekomendacijas padidintų savo įdarbinimo procedūrų objektyvumą ir skaidrumą; iš esmės pažymi, kad Agentūra patvirtino savo atrankos komiteto nariams skirtas įgyvendinimo taisykles ir vidaus gaires; ypač džiaugiasi tuo, kad Agentūra 2010 m. lapkričio mėnesį parengė įdarbinimo politiką, kuri apima šiuos konkrečius veiksmus: terminų laikymąsi skiriant atrankos komiteto narius, išankstinį pokalbio klausimų ir testo raštu turinio parengimą, anoniminį testų raštu vertinimą; pavyzdinių atsakymų į pokalbio klausimus ir į testo raštu klausimų parengimą, visų įdarbinimo procedūrų protokolų rengimą, įdarbinimo priemonės parengimą, kurią būtų pradėta taikyti 2011 m. siekiant palengvinti įdarbinimo ir atrankos procesą;

      Vidaus auditas

               18.

               pripažįsta, kad Vidaus audito tarnyba (VAT) 2009 m. atliko dotacijų valdymo auditą, siekdama įvertinti šiuos dalykus: metinį dotacijų planavimą, naudojamą teisinę priemonę, dotacijų panaudojimą ir kontrolę bei atsiskaitymą;

               19.

               pripažįsta, kad iš 19 rekomendacijų, kurias pateikė VAT, atsižvelgdama į ankstesnes rekomendacijas, 6 rekomendacijos įgyvendintos tinkamai ir veiksmingai, 10 rekomendacijų dar įgyvendinamos ir 3 rekomendacijos įgyvendintos, tačiau tai dar turi patikrinti VAT; vis dėlto ragina Agentūros direktorių informuoti biudžeto įvykdymą tvirtinančią instituciją apie rekomendacijas, kurias VAT laiko labai svarbiomis, ir su jomis susijusius veiksmus, kurių imtasi;

               20.

               pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos 2011 m. gegužės 10 d. rezoliucijoje (6) dėl ES agentūrų veiklos, finansų valdymo ir kontrolės.

      (1)  OL C 338, 2010 12 14, p. 40.

      (2)  OL L 248, 2002 9 16, p. 1.

      (3)  OL L 349, 2004 11 25, p. 1.

      (4)  OL L 357, 2002 12 31, p. 72.

      (5)  OL L 252, 2010 9 25, p. 211.

      (6)  Priimti tekstai, P7_TA(2011)0163 (žr. šio Oficialiojo leidinio p. 269).


title: 2015 m. birželio 9 d. Politinio ir saugumo komiteto sprendimas (BUSP) 2015/927 dėl Europos Sąjungos misijos teikti patarimus ir paramą saugumo sektoriaus reformai Kongo Demokratinėje Respublikoje (EUSEC RD Congo) misijos vadovo paskyrimo, kuriuo panaikinamas Sprendimas EUSEC/1/2012 (EUSEC/1/2015)

text:
17.6.2015

               LT

               Europos Sąjungos oficialusis leidinys

               L 150/21

         POLITINIO IR SAUGUMO KOMITETO SPRENDIMAS (BUSP) 2015/927
   2015 m. birželio 9 d.
   dėl Europos Sąjungos misijos teikti patarimus ir paramą saugumo sektoriaus reformai Kongo Demokratinėje Respublikoje (EUSEC RD Congo) misijos vadovo paskyrimo, kuriuo panaikinamas Sprendimas EUSEC/1/2012 (EUSEC/1/2015)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnį,
   atsižvelgdamas į 2010 m. rugsėjo 21 d. Tarybos sprendimą 2010/565/BUSP dėl Europos Sąjungos misijos teikti patarimus ir paramą saugumo sektoriaus reformai Kongo Demokratinėje Respublikoje (EUSEC RD Congo) (1), ypač į jo 8 straipsnį,
   kadangi:

               (1)

               pagal Sprendimo 2010/565/BUSP 8 straipsnį Politinis ir saugumo komitetas (PSK) yra įgaliotas pagal Europos Sąjungos sutarties 38 straipsnio trečią pastraipą priimti atitinkamus sprendimus siekiant vykdyti EUSEC RD Congo politinę priežiūrą ir strateginį vadovavimą, įskaitant sprendimus dėl misijos vadovo skyrimo;

               (2)

               2015 m. birželio 8 d. Taryba priėmė Sprendimą (BUSP) 2015/883 (2), kuriuo iki 2016 m. birželio 30 d. pratęsiamas Europos Sąjungos misijos teikti patarimus ir paramą saugumo sektoriaus reformai Kongo Demokratinėje Respublikoje (EUSEC RD Congo) galiojimas;

               (3)

               2012 m. spalio 2 d. PSK priėmė Sprendimą EUSEC/1/2012 (3), kuriuo pulkininkas Jean-Louis NURENBERG skiriamas EUSEC RD Congo misijos vadovu;

               (4)

               Sąjungos vyriausiasis įgaliotinis užsienio reikalams ir saugumo politikai pasiūlė EUSEC RD Congo misijos vadovu vietoj pulkininko Jean-Louis NURENBERG skirti pulkininką Johan DE LAERE vienerių metų laikotarpiui nuo 2015 m. liepos 1 d.,

         PRIĖMĖ ŠĮ SPRENDIMĄ:
   1 straipsnis
   Europos Sąjungos misijos teikti patarimus ir paramą saugumo sektoriaus reformai Kongo Demokratinėje Respublikoje (EUSEC RD Congo) misijos vadovu skiriamas pulkininkas Johan DE LAERE vienų metų laikotarpiui nuo 2015 m. liepos 1 d. iki 2016 m. birželio 30 d.
   2 straipsnis
   Politinio ir saugumo komiteto Sprendimas EUSEC/1/2012 panaikinamas nuo 2015 m. liepos 1 d.
   3 straipsnis
   Šis sprendimas įsigalioja jo priėmimo dieną.
   Jis taikomas nuo 2015 m. liepos 1 d.

      Priimta Briuselyje 2015 m. birželio 9 d.

            Politinio ir saugumo komiteto vardu

            Pirmininkas

         W. STEVENS

      (1)  OL L 248, 2010 9 22, p. 59.

      (2)  2015 m. birželio 8 d. Tarybos sprendimas (BUSP) 2015/883, kuriuo iš dalies keičiamas Sprendimas 2010/565/BUSP dėl Europos Sąjungos misijos teikti patarimus ir paramą saugumo sektoriaus reformai Kongo Demokratinėje Respublikoje (EUSEC RD Congo) ir pratęsiamas jo galiojimas (OL L 143, 2015 6 9, p. 14).

      (3)  2012 m. spalio 2 d. Politinio ir saugumo komiteto sprendimas EUSEC/1/2012 dėl Europos Sąjungos misijos teikti patarimus ir paramą saugumo sektoriaus reformai Kongo Demokratinėje Respublikoje (EUSEC RD Congo) vadovo paskyrimo (OL L 272, 2012 10 6, p. 19).


title: 2003/196/: 2003 m. lapkričio 5 d.  ELPA Priežiūros institucijos sprendimas Nr. 196/03/KOL trisdešimt aštuntą kartą iš dalies keičiantis procedūrines ir esmines taisykles valstybės pagalbos srityje, įtraukiant naują 9B skyrių  Skundai. Forma skundui dėl įtariamos neteisėtos valstybės pagalbos pateikti

text:
10.5.2006

               LT

               Europos Sąjungos oficialusis leidinys

               L 123/28

      ELPA PRIEŽIŪROS INSTITUCIJOS SPRENDIMAS

   Nr. 196/03/KOL
   2003 m. lapkričio 5 d.
   trisdešimt aštuntą kartą iš dalies keičiantis procedūrines ir esmines taisykles valstybės pagalbos srityje, įtraukiant naują 9B skyrių „Skundai. Forma skundui dėl įtariamos neteisėtos valstybės pagalbos pateikti“
   ELPA PRIEŽIŪROS INSTITUCIJA,
   ATSIŽVELGDAMA į Europos ekonominės erdvės susitarimą (1), ypač į jo 61–63 straipsnius ir 26 protokolą,
   ATSIŽVELGDAMA į ELPA valstybių susitarimą dėl Priežiūros institucijos ir Teisingumo Teismo įsteigimo (2), ypač į jo 24 straipsnį, 5 straipsnio 2 punkto b papunktį ir 3 protokolo I dalies 1 straipsnį (3),
   KADANGI pagal Institucijos ir Teismo susitarimo 24 straipsnį ELPA priežiūros institucija įgyvendina EEE susitarimo nuostatas dėl valstybės pagalbos,
   KADANGI pagal Institucijos ir Teismo susitarimo 5 straipsnio 2 punkto b papunktį ELPA priežiūros institucija skelbia pranešimus arba gaires dėl EEE susitarime nagrinėjamų klausimų, jei tai konkrečiai numatyta EEE susitarime arba Institucijos ir Teismo susitarime, arba jei ELPA priežiūros institucija mano esant reikalinga,
   PRISIMINDAMA Procedūrines ir esmines taisykles valstybės pagalbos srityje (4), ELPA priežiūros institucijos priimtas 1994 m. sausio 19 d. (5),
   KADANGI 2003 m. gegužės 16 d. Europos Komisija paskelbė naują formą skundams dėl įtariamos neteisėtos valstybės pagalbos pateikti (6),
   KADANGI ši forma taip pat svarbi ir Europos ekonominei erdvei,
   KADANGI visoje Europos ekonominėje erdvėje būtina užtikrinti vienodą EEE valstybės pagalbos taisyklių taikymą,
   KADANGI pagal EEE susitarimo XV priedo pabaigoje esančio skyriaus „BENDRA INFORMACIJA“ II punktą, ELPA priežiūros institucija, pasitarusi su Komisija, turi priimti aktus, atitinkančius Europos Komisijos priimtus aktus,
   PASITARUSI su Europos Komisija,
   PRISIMINDAMA, kad šiuo klausimu ELPA priežiūros institucija tarėsi su ELPA valstybėmis 2003 m. birželio 20 d. vykusiame daugiašaliame susitikime,
   NUSPRENDĖ:

               1.

               Valstybės pagalbos gairės iš dalies keičiamos įtraukiant naują 9B skyrių „Skundai. Forma skundui dėl įtariamos neteisėtos valstybės pagalbos pateikti“.

               2.

               Į Valstybės pagalbos gairių I priedą įtraukiamas naujas III skirsnis „Forma skundui dėl įtariamos neteisėtos valstybės pagalbos pateikti“.

               3.

               Naujas 9B skyrius ir naujas Valstybės pagalbos gairių I priedo III skirsnis pateikiami šio sprendimo priede.

               4.

               ELPA valstybėms pranešama laišku kartu išsiunčiant šio sprendimo ir jo priedo kopijas.

               5.

               Remiantis EEE susitarimo 27 protokolo d punktu Europos Komisija informuojama išsiunčiant jai šio sprendimo ir jo priedo kopijas.

               6.

               Sprendimas ir jo priedas skelbiami Europos Sąjungos oficialiojo leidinio EEE dalyje ir EEE priede.

               7.

               Sprendimas yra autentiškas anglų kalba.

      Priimta Briuselyje, 2003 m. lapkričio 5 d.

            ELPA priežiūros institucijos vardu

            Pirmininkas

         Einar M. BULL

         Hannes HAFSTEIN

            Kolegijos narys

      (1)  Toliau – EEE susitarimas.

      (2)  Toliau – Institucijos ir Teismo susitarimas.

      (3)  Institucijos ir Teismo susitarimo 3 protokolas su pakeitimais, ELPA valstybių padarytais 2001 m. gruodžio 10 d. Pakeitimai įsigaliojo 2003 m. rugpjūčio 28 d.

      (4)  Toliau – Valstybės pagalbos gairės.

      (5)  Pirmą kartą paskelbtos OL L 231, 1994 9 3, ir tos pačios dienos EEE priede Nr. 32, su paskutiniais pakeitimais, padarytais dar neskelbtu 2002 12 18 Kolegijos sprendimu Nr. 264/02/COL.

      (6)  Forma skundui dėl įtariamos neteisėtos valstybės pagalbos pateikti, OL C 116, 2003 5 16, p. 3.

      PRIEDAS

         „9B. SKUNDAI. FORMA SKUNDUI DĖL ĮTARIAMOS NETEISĖTOS VALSTYBĖS PAGALBOS PATEIKTI
         Institucijos ir Teismo susitarimo 3 protokolo I dalies 1 straipsnio 3 punkte ir II dalies 2 straipsnio 1 punkte nustatyta, jog ELPA priežiūros institucija turi būti informuojama apie bet kokius ketinimus suteikti pagalbą arba ją pakeisti prieš pakankamai laiko, kad ji galėtų pateikti pastabas. ELPA valstybė narė negali įgyvendinti savo pasiūlytos priemonės tol, kol ta tvarka nebuvo priimtas galutinis sprendimas.
         Pagalba, skirta nesilaikant minėtų nuostatų, laikoma neteisėta pagalba.
         Remiantis Institucijos ir Teismo susitarimo 3 protokolo II dalies 10 straipsnio 1 punkto nuostatomis, iš bet kokio šaltinio ELPA priežiūros institucijai gavus informaciją apie įtariamą neteisėtą pagalbą, ji tą informaciją privalo nedelsdama išnagrinėti.
         Be to, remiantis minėto protokolo II dalies 20 straipsnio 2 punktu, bet kuri suinteresuota šalis gali ELPA priežiūros institucijai pranešti apie bet kokią įtariamą neteisėtą pagalbą ir įtariamus piktnaudžiavimo pagalba atvejus (toliau – skundas).
         Bet kuris asmuo ar įmonė gali pateikti skundą ELPA priežiūros institucijai. Skundo pateikimo tvarka yra nemokama. Nagrinėdama skundus ELPA priežiūros institucija privalo laikytis Institucijos ir Teismo susitarimo 3 protokole nustatytų procedūrinių taisyklių ir gerbti suinteresuotos ELPA valstybės teises į gynybą.
         Be to, paprastai trečiosios šalys, kurių interesai dėl neteisėtos pagalbos buvo smarkiai pažeisti, vietoje skundo ELPA priežiūros institucijai arba kartu su skundu ELPA priežiūros institucijai, gali perduoti šį klausimą svarstyti nacionaliniam teismui.
         Tačiau ELPA priežiūros institucija negali patarti dėl konkrečių nacionalinių procedūrų.
         Šių Gairių I priedo III skirsnyje pateikiamoje skundo formoje nurodoma ELPA priežiūros institucijai pateiktina informacija, kad ši galėtų nagrinėti skundą dėl įtariamos neteisėtos pagalbos arba pagalbos, kuria piktnaudžiaujama. Jei neįmanoma užpildyti visų formos dalių, būtina nurodyti priežastis.
         Formą galima gauti ELPA priežiūros institucijos interneto tinklalapyje tokiu adresu: http://www.eftasurv.int
         ELPA priežiūros institucijos tinklavietėje taip pat galima gauti daug naudingos informacijos apie Europos Ekonominėje Erdvėje taikomas valstybės pagalbos taisykles, kuri pildant formą gali būti naudinga skundo teikėjui arba jo patarėjui.
         Formą siųsti tokiu adresu:

                     Autorité de surveillance AELE

                     Direction de la concurrence et des aides d'État

                     74, Rue de Trèves

                     B-1040 Bruxelles

               III SKIRSNIS
         Forma skundui dėl įtariamos neteisėtos valstybės pagalbos pateikti
         Formą siųsti tokiu adresu:

                     Autorité de surveillance AELE

                     Direction de la concurrence et des aides d'État

                     74, Rue de Trèves

                     B-1040 Bruxelles

               I.A.   Informacija apie skundo teikėją
         I.1.   Pavardė ir vardas, o jei skundą teikia juridinis asmuo – jo pavadinimas
         I.2.   Adresas arba registruotoji buveinė:
         I.3.   Telefonas, faksas, el. paštas:
         I.4.   Asmens ryšiams vardas, pavardė, adresas, telefonas, faksas, el. paštas:
         I.5.   Jei skundą teikia įmonė, trumpas jos aprašymas, nurodant veiklos sritį (-is) ir vietą (-as).
         I.6.   Trumpai išdėstykite, kokį poveikį suteikta įtariama neteisėta pagalba daro skundo teikėjo interesams.
         I.B.   Informacija apie skundo teikėjo atstovą
         I.7.   Jei skundas teikiamas kieno nors kito vardu (asmens arba įmonės), taip pat nurodykite atstovo vardą, pavardę, adresą, faksą ir el. paštą bei pridėkite raštišką įgaliojimą.
         II.   Informacija apie ELPA valstybę
         II.1.   ELPA valstybė:
         II.2.   Kuriuo lygmeniu buvo suteikta įtariama neteisėta valstybės pagalba:

                     —

                     centrinės valdžios

                     —

                     regiono (nurodyti)

                     —

                     kitu (nurodyti)

               III.   Informacija apie pagalbos priemones, dėl kurių teikiamas skundas
         III.1.   Ar skundas teikiamas dėl įtariamos neteisėtos pagalbos pagal pagalbos programą; ar dėl atskiro pagalbos atvejo?
         III.2.   Kada pagalba buvo skirta arba pagalbos programa įgyvendinta? Kokia pagalbos programos trukmė (jei žinoma)?
         III.3.   Kokiam (-iems) ūkio sektoriui (-iams) taikoma pagalba?
         III.4.   Kokia įtariamos neteisėtos pagalbos suma? Kokia forma ji buvo suteikta (kaip paskola, dotacija, garantija, mokesčių paskata ar lengvata ir t. t.)?
         III.5.   Kas yra pagalbos gavėjas? Jei pagalba skirta pagal programą, kas turi teisę gauti pagalbą?
         Pateikite kuo daugiau informacijos apie ją gavusią įmonę (-es) ir pateikite jos (jų) pagrindinės veiklos aprašymą.
         III.6.   Kokiu tikslu įtariama neteisėta pagalba buvo suteikta (jei žinoma)?
         IV.   Skundo pateikimo pagrindas
         Išsamiai paaiškinkite skundo teikimo priežastis. Taip pat nurodykite, kokios EEE teisės nuostatos buvo pažeistos skiriant pagalbą, kaip tai paveikė konkurencijos Europos Ekonominėje Erdvėje sąlygas ir prekybą tarp Susitariančiųjų Šalių.
         Jei pagalba pakenkė jūsų komerciniams interesams, paaiškinkite kaip.
         V.   Informacija apie kitas procedūras
         V.1.   Jei jau buvo kreiptasi į ELPA priežiūros instituciją, pateikite informacijos (jei galite, pridėkite susirašinėjimo kopijas):
         V.2.   Jei jau buvo kreiptasi į Europos Komisijos tarnybas, pateikite informacijos (jei galite, pridėkite susirašinėjimo kopijas):
         V.3.   Jei jau buvo kreiptasi į šalies valdžios institucijas (pvz. centrinės, regioninės ar vietos valdžios institucijas, ombudsmeną ir kt.), pateikite informacijos (jei galite, pridėkite susirašinėjimo kopijas):
         V.4.   Kreipimasis į šalies teismus arba kitokio pobūdžio procedūra (pvz., arbitražas arba taikinimo procedūra). (Nurodykite, ar jau buvo priimtas sprendimas ar priteista suma; jei taip, pridėkite kopiją):
         VI.   Patvirtinamieji dokumentai
         Nurodykite bet kokius dokumentus arba įrodymus, pateiktus kartu su skundu, ir pridėkite jų kopijas. Jei galite, pateikite nacionalinės teisės arba kitos priemonės, kuria suteikiamas teisinis pagrindas skirti pagalbą, kopijas.
         VII.   Konfidencialumas
         Pranešame, kad siekiant apsaugoti suinteresuotos ELPA valstybės teisę į gynybą, ELPA priežiūros institucija gali būti priversta ELPA valstybei atskleisti jūsų tapatybę ir patvirtinamuosius dokumentus arba jų turinį. Aiškiai nurodykite, jei nenorite, kad jūsų tapatybė arba tam tikri dokumentai arba informacija būtų atskleista ir aiškiai nurodykite, kurios dokumentų dalys yra konfidencialios. Nurodykite priežastis.
         Vieta, data ir skundo teikėjo parašas“


title: 1977 m. liepos 25 d. Tarybos Sprendimas dėl Viduržemio jūros apsaugos nuo taršos konvencijos ir Protokolo dėl Viduržemio jūros taršos, sukeliamos atliekų, išmetamų iš laivų ir orlaivių, prevencijos sudarymo

text:
Svarbus teisinis pranešimas

|

31977D0585

Oficialusis leidinys L 240 , 19/09/1977 p. 0001 - 0002 specialusis leidimas suomių kalba: skyrius 11 tomas 3 p. 0176  specialusis leidimas ispanų kalba: skyrius 15 tomas 2 p. 0003  specialusis leidimas švedų kalba: skyrius 11 tomas 3 p. 0176  specialusis leidimas portugalų kalba skyrius 15 tomas 2 p. 0003

		Tarybos Sprendimas1977 m. liepos 25 d.dėl Viduržemio jūros apsaugos nuo taršos konvencijos ir Protokolo dėl Viduržemio jūros taršos, sukeliamos atliekų, išmetamų iš laivų ir orlaivių, prevencijos sudarymo(77/585/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 235 straipsnį,atsižvelgdama į Komisijos pasiūlymą,atsižvelgdama į Europos Parlamento nuomonę [1],kadangi Viduržemio jūros apsaugos nuo taršos konvencijos 24 straipsnis numato, kad Europos ekonominė bendrija gali pasirašyti Konvenciją ir su ja susijusius Protokolus,atsižvelgiant į Europos Bendrijų Tarybos ir valstybių narių Vyriausybių atstovų susitikimo Taryboje, kuris įvyko 1973 m. lapkričio 22 d., deklaraciją dėl aplinkai skirtos Europos Bendrijų veiksmų programos [2];kadangi ta programa inter alia pabrėžia, kad jūrų tarša turi įtakos visai Bendrijai, nes jūra atlieka pagrindinį vaidmenį išsaugant ir vystant rūšis, o jūrų transportas yra svarbus darniai Bendrijos ekonomikos plėtrai;kadangi be to, pirmiau minėta veiksmų programa ir 1976 m. gegužės 4 d. Tarybos direktyva 76/464/EEB dėl tam tikrų į Bendrijos vandenis išleidžiamų pavojingų medžiagų sukeltos taršos [3] numato, kad, siekiant apriboti įvairius jūrų taršos būdus, Bendrija turi įgyvendinti tam tikras priemones;kadangi Viduržemio jūros apsaugos nuo taršos konvencija visų pirma numato, kad turėtų būti patvirtintos tinkamos priemonės, apsaugančios nuo taršos ir mažinančios taršą, kurią sukelia atliekų išmetimas iš laivų ir orlaivių, taršą, kuri atsiranda dėl kontinentinio šelfo, jūros dugno ir podirvio tyrinėjimo ir naudojimo, ir taršą iš sausumos šaltinių;kadangi Konvencijos 23 straipsnis numato, kad šalis gali tapti Konvencijos susitariančiąja šalimi tik tuo atveju, jei tuo pat metu ji tampa bent vieno iš Protokolų susitariančiąja šalimi, ir kad šalis gali tapti Protokolo susitariančiąją šalimi tik tuo atveju, jei tuo pat metu ji tampa ir Konvencijos susitariančiąja šalimi;kadangi atrodo būtina, kad Bendrija sudarytų šią Konvenciją ir Protokolą dėl Viduržemio jūros taršos, sukeliamos atliekų, išmetamų iš laivų ir orlaivių, prevencijos, norint, veikiant bendrajai rinkai, pasiekti vieną iš Bendrijos tikslų aplinkos apsaugos ir gyvenimo kokybės srityje; kadangi be to, Sutartyje nenumatytos šiam tikslui reikalingos galios;kadangi Konvencija ir minėtasis Protokolas Bendrijos vardu buvo pasirašyti 1976 m. rugsėjo 13 d.,NUSPRENDĖ:1 straipsnisEuropos ekonominės bendrijos vardu sudaroma Viduržemio jūros apsaugos nuo taršos konvencija ir Protokolas dėl Viduržemio jūros taršos, sukeliamos atliekų, išmetamų iš laivų ir orlaivių, prevencijos.Konvencijos ir Protokolo tekstai pridedami prie šio sprendimo.2 straipsnisEuropos Bendrijų Tarybos pirmininkas Europos ekonominės bendrijos vardu deponuoja Konvencijos 25 straipsnyje numatytą dokumentą, kuriuo sudaroma Konvencija [4].Priimta Briuselyje, 1977 m. liepos 25 d.Tarybos varduPirmininkasH. Simonet[1] OL C 259, 1976 11 4, p. 42.[2] OL C 112, 1973 12 20, p. 1.[3] OL L 129, 1976 5 18, p. 23.[4] Konvencijos ir Protokolo įsigaliojimo datą Tarybos Generalinis Sekretoriatas paskelbs Europos Bendrijų oficialiajame leidinyje.--------------------------------------------------


title: 2012 m. gruodžio 31 d. Valdytojų tarybos sprendimas dėl Europos investicijų banko kapitalo didinimo

text:
6.4.2013

               LT

               Europos Sąjungos oficialusis leidinys

               C 100/7

         VALDYTOJŲ TARYBOS SPRENDIMAS
   2012 m. gruodžio 31 d.
   dėl Europos investicijų banko kapitalo didinimo
   2013/C 100/03
   EUROPOS INVESTICIJŲ BANKO VALDYTOJŲ TARYBA,
   ATSIŽVELGDAMA Į Statuto 4 straipsnio 3 dalį ir 5 straipsnio 2 dalį,
   KADANGI:

               (1)

               Banko uždavinys apibrėžtas Sutarties dėl Europos Sąjungos veikimo 309 straipsnyje;

               (2)

               dėl pastarojo meto ES ekonomikos pokyčių, ypač atsižvelgdamas į Europos Tarybos raginimą prisidėti prie tvaraus ES ekonomikos augimo ir užimtumo skatinimo, EIB turi imtis ryžtingų veiksmų;

               (3)

               kapitalo didinimas, kai Banko akcininkės faktiškai įneša grynuosius pinigus, laikomas veiksmingiausiu būdu padidinti EIB skolinimo pajėgumą stiprinant EIB kapitalo poziciją, taip atsižvelgiant į dabartinius poreikius, kartu užtikrinant, kad Bankas finansų rinkose ir toliau turės aukščiausio lygio kredito reitingą;

               (4)

               svarbiausia yra tai, kad visas galimas EIB finansavimas ES optimaliai prisidėtų prie tvaraus augimo ir užimtumo visose valstybėse narėse, ypač mažiau išsivysčiusiuose regionuose;

               (5)

               nors EIB, atsižvelgdamas į „Europos 2020“ tikslus, laikysis finansavimo pagal sektorius požiūrio, Bankas, bendradarbiaudamas su valstybėmis narėmis, plėtos į rezultatus orientuotas ir tinkamai suderintas su regioniniais augimo prioritetais investavimo strategijas, kurios bus taikomos nuo 2013 m.;

               (6)

               turėtų būti palaikomas aukščiausias Banko paskolų portfelio kokybės standartas, o Bankas visose ES valstybėse narėse turėtų ir toliau būti patrauklus partneris ir užtikrinti didžiausią pridėtinę savo operacijų vertę;

               (7)

               2012 m. liepos 24 d. Direktorių valdybos posėdyje dėl reikalavimų Banko kapitalui nustatyta, kad Banko pasirašytasis kapitalas turėtų didėti iki 242 392 989 000 EUR; įmokėtoji dalis turėtų didėti nuo 5 proc. iki 8,919255272 proc. pasirašytojo kapitalo, kurį valstybės narės finansuoja proporcingai dabartinei savo daliai EIB kapitale, o Bankas turėtų laipsniškai didinti rezervinį fondą, kol jis pasieks Statute nustatytą 10 proc. nuo pasirašytojo kapitalo sumą,

         ATSIŽVELGDAMA Į TAI, kad, 2013 m. liepos 1 d. įsigaliojus Sutarčiai dėl Kroatijos stojimo, Kroatija taps Banko nare; šiuo pagrindu vėl bus svarstomas kapitalo didinimo klausimas siekiant suderinti Kroatijos dalyvavimą Banko akciniame kapitale ir į prieš stojimą Eurostat paskelbtą santykinę jos bendrojo vidaus produkto Europos Sąjungoje dalį,
   VIENINGAI NUSPRENDĖ, vadovaudamasi Direktorių valdybos siūlymu ir Statuto 4 straipsnio 3 dalimi ir 5 straipsnio 2 dalimi, kad:

               1)

               Nuo 2012 m. gruodžio 31 d. Banko kapitalas didinamas taip:
               Valstybių narių pasirašytasis kapitalas proporcingai didinamas 10 mlrd. EUR, t. y. nuo 232 392 989 000 EUR iki 242 392 989 000 EUR. Šis bendras kapitalo įnašas valstybėms narėms paskirstomas taip, kaip nurodyta toliau:

                           Vokietija

                           1 617 003 000

                           Prancūzija

                           1 617 003 000

                           Italija

                           1 617 003 000

                           Jungtinė Karalystė

                           1 617 003 000

                           Ispanija

                           970 202 000

                           Belgija

                           448 222 000

                           Nyderlandai

                           448 222 000

                           Švedija

                           297 351 000

                           Danija

                           226 947 500

                           Austrija

                           222 499 500

                           Lenkija

                           206 984 000

                           Suomija

                           127 834 500

                           Graikija

                           121 579 000

                           Portugalija

                           78 351 000

                           Čekija

                           76 379 000

                           Vengrija

                           72 258 000

                           Airija

                           56 737 000

                           Rumunija

                           52 395 000

                           Slovakija

                           25 999 500

                           Slovėnija

                           24 138 000

                           Bulgarija

                           17 652 000

                           Lietuva

                           15 146 000

                           Liuksemburgas

                           11 347 500

                           Kipras

                           11 127 000

                           Latvija

                           9 243 000

                           Estija

                           7 138 000

                           Malta

                           4 235 500

                     Šis kapitalas laikomas pasirašytojo ir įmokėtojo kapitalo dalimi, todėl Banko įmokėtasis kapitalas didėja nuo 11 619 649 450 EUR iki 21 619 649 450 EUR.

               2)

               Dėl dabartinio kapitalo didinimo valstybių narių įmokėtina dalis didėja vidutiniškai nuo 5 proc. iki 8,919255272 proc. pasirašytojo kapitalo.

               3)

               Kiekviena valstybė narė savo dalį kapitalui didinti įmoka kuo greičiau po Valdytojų tarybos patvirtinimo dienos, bet ne vėliau kaip 2013 m. kovo 31 d. Tačiau valstybėms narėms, 2012 m. rugsėjo 14 d. arba anksčiau pranešusioms Bankui, leidžiama įmokėti atitinkamą jų dalį kapitalui didinti trimis įmokomis: 50 proc. – ne vėliau kaip 2013 m. kovo 31 d., o kitus 50 proc. – dviem lygiomis dalimis ne vėliau kaip iki 2014 m. kovo 31 d. ir 2015 m. kovo 31 d.

         TODĖL

               4)

               Nuo 2012 m. gruodžio 31 d. Banko statutas iš dalies keičiamas taip:

                           Banko statuto 4 straipsnio 1 dalies pirma pastraipa išdėstoma taip:

                              „Banko kapitalas yra 242 392 989 000 EUR, kurie valstybėms narėms pasirašymo būdu paskirstomi taip:

                                          Vokietija

                                          39 195 022 000

                                          Prancūzija

                                          39 195 022 000

                                          Italija

                                          39 195 022 000

                                          Jungtinė Karalystė

                                          39 195 022 000

                                          Ispanija

                                          23 517 013 500

                                          Belgija

                                          10 864 587 500

                                          Nyderlandai

                                          10 864 587 500

                                          Švedija

                                          7 207 577 000

                                          Danija

                                          5 501 052 500

                                          Austrija

                                          5 393 232 000

                                          Lenkija

                                          5 017 144 500

                                          Suomija

                                          3 098 617 500

                                          Graikija

                                          2 946 995 500

                                          Portugalija

                                          1 899 171 000

                                          Čekija

                                          1 851 369 500

                                          Vengrija

                                          1 751 480 000

                                          Airija

                                          1 375 262 000

                                          Rumunija

                                          1 270 021 000

                                          Slovakija

                                          630 206 000

                                          Slovėnija

                                          585 089 500

                                          Bulgarija

                                          427 869 500

                                          Lietuva

                                          367 127 000

                                          Liuksemburgas

                                          275 054 500

                                          Kipras

                                          269 710 500

                                          Latvija

                                          224 048 000

                                          Estija

                                          173 020 000

                                          Malta

                                          102 665 000“

                           Banko statuto 5 straipsnio pirma pastraipa iš dalies keičiama taip, kaip nurodyta toliau:

                              „Valstybės narės įmoka vidutiniškai iki 8,919255272 proc. 4 straipsnio 1 dalyje nustatytų pasirašytojo kapitalo sumų.“

               5)

               Šis sprendimas skelbiamas Europos Sąjungos oficialiajame leidinyje.

            Valdytojų tarybos vardu

            Pirmininkas

         G. MATOLCSY

            Sekretorius

         A. QUEREJETA


title: 2003 m. gruodžio 23 d. Komisijos sprendimas dėl dekoratyvinių augalų Chamaecyparis, Ligustrum vulgare, Euphorbia fulgens ir gėlių svogūnėlių (Narcissus) dauginamosios medžiagos Bendrijos lyginamųjų bandymų ir tyrimų pagal Tarybos direktyvą 98/56/EB, pradėtų 2003 m., tęsimą 2004 m.

text:
Svarbus teisinis pranešimas

|

32004D0060

Oficialusis leidinys L 012 , 17/01/2004 p. 0052 - 0052

		Komisijos sprendimas2003 m. gruodžio 23 d.dėl dekoratyvinių augalų Chamaecyparis, Ligustrum vulgare, Euphorbia fulgens ir gėlių svogūnėlių (Narcissus) dauginamosios medžiagos Bendrijos lyginamųjų bandymų ir tyrimų pagal Tarybos direktyvą 98/56/EB, pradėtų 2003 m., tęsimą 2004 m.(2004/60/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1998 m. liepos 20 d. Tarybos direktyvą 98/56/EB dėl prekybos dekoratyvinių augalų dauginamąja medžiaga [1],atsižvelgdama į 2002 m. rugsėjo 5 d. Komisijos sprendimą 2002/744/EB, nustatantį priemones dėl dekoratyvinių augalų dauginamosios medžiagos Bendrijos lyginamųjų bandymų ir tyrimų pagal Tarybos direktyvą 98/56/EB [2], ypač į jo 3 straipsnį,kadangi:(1) Sprendimas 2002/744/EB nustato priemones lyginamiesiems bandymams ir tyrimams 2003–2005 metais atlikti pagal Direktyvą 98/56/EB su dekoratyviniais augalais Chamaecyparis, Ligustrum vulgare, Euphorbia fulgens ir gėlių svogūnėliais (Narcissus),(2) 2003 m. atlikti bandymai ir tyrimai turėtų būti tęsiami 2004 m.,NUSPRENDĖ:Vienintelis straipsnis2003 m. pradėti dekoratyvinių augalų Chamaecyparis, Ligustrum vulgare, Euphorbia fulgens ir gėlių svogūnėlių (Narcissus) dauginamosios medžiagos lyginamieji bandymai ir tyrimai tęsiami 2004 m. pagal Sprendimą 2002/744/EB.Priimta Briuselyje, 2003 m. lapkričio 12 d.Komisijos varduDavid ByrneKomisijos narys[1] OL L 226, 1998 8 13, p. 16. Direktyva su paskutiniais pakeitimais, padarytais Direktyva 2003/61/EB (OL L 165, 2003 7 3, p. 23).[2] OL L 240, 2002 9 7, p. 63.--------------------------------------------------